पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से बचाव के लिए 18 से 44 साल तक के युवाओं का टीकाकरण रविवार से शुरू होगा। इसे लेकर पूरी तैयारी कर ली गई है। बीकानेर में करीब 15 लाख युवाओं का टीकाकरण होना है। रविवार को पहला दिन होने के कारण पांच स्थानों पर ही टीके लगाए जाएंगे। सिटी डिस्पेंसरी नंबर एक अणचाबाई हॉस्पिटल, सिटी डिस्पेंसरी नंबर चार विवेक नगर, तिलक नगर डिस्पेंसरी में एक-एक बूथ रखा गया है।
पीबीएम हॉस्पिटल के डुप्लेक्स कॉलोनी स्थित फिजिकल मेडिसिन सेंटर एंड रीहेविलिटेशन सेंटर में दो बूथ लगाए गए हैं। इन पांचों बूथों पर पहले दिन वैक्सीनेशन के लिए 200-200 स्लॉट बनाए गए हैं। जिले को पहली खेप में 20 हजार डोज दी गई है।
आज सुबह ऑनलाइन होगा टेंटेटिव प्लान
18 प्लस आयु के युवाओं का टीकाकरण करने के लिए प्लान अल सुबह पांच बजे जारी होगा। पांच केंद्रों का टेंटेटिव प्लान बनाया गया है। तकनीकी रूप से जब तक वैक्सीन की बीकानेर स्टोर में एंट्री न हो जाए तब तक सेशन प्लान नहीं बन सकता। कोविशील्ड वैक्सीन की 20,000 डोज लेकर डॉ अभिषेक चिराणीया व ड्राइवर बाबूलाल का दल पुलिस एस्कॉर्ट के साथ जयपुर से रवाना हो चुका हैं जिनके देर रात बीकानेर पहुंचने की संभावना है।
सुबह cowin पोर्टल पर सेशन प्लान ऑनलाइन किए जाने के बाद ही लाभार्थी टीकाकरण के लिए अपना स्लॉट या अपॉइंटमेंट बुक कर सकेंगे और टीकाकरण करवा सकेंगे।
45+ वैक्सीनेशन का आंकड़ा पांच लाख पार
45 से अधिक उम्र वाले पांच लाख लोगों के वैक्सीनेशन का आंकड़ा शनिवार को पार हो गया। अब तक पांच लाख दो हजार 500 लोगों के कोरोना का टीका लगाया जा चुका है। इनमें 380942 को पहली और 121558 को दूसरी डोज लगी है। कोरोना की वैक्सीन खत्म होने जाने के कारण टीकाकरण शनिवार को कम लोगों का ही हो पाया। 45 से अधिक उम्र वालों का वैक्सीनेशन करने के लिए 14 हजार डोज रविवार सुबह पहुंच जाएगी। रविवार को 66 केंद्रों पर टीकाकरण किया जाएगा।
18+ युवाओं का वैक्सीनेशन रविवार को किया जाएगा। शहर के पांच केंद्रों पर वैक्सीनेशन होगा। वैक्सीन बीकानेर पहुंचने के बाद आवेदकों को ऑन लाइन सूचना मिल जाएगी। -डॉ. राजेश गुप्ता, आरसीएचओ एवं जिला वैक्सीनेशन नोडल अधिकारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn